સાઈકલોન સેન્ટરના જણાવ્યા અનુસાર આ ચક્રવાતની અસરથી ઓડિશા અને પશ્વિમ બંગાળના કિનારાના વિસ્તારોમાં હવાની ગતિમાં વધારો થશે.27 ઓકટોબરથી આ વિસ્તારમાં 55થી લઈને 65 કિલોમીટર પ્રતિ કલાકની ઝડપે તેજ હવા વહેવા લાગશે.અને દરિયો તોફાની બનશે. અને આવી સંભાવના વચ્ચે માછીમારોને દરિયામાં નહિ જવાની સલાહ આપવામાં આવી છે. હવામાન વિભાગે સ્થાનિક તંત્રને એલર્ટ રહેવા જણાવ્યું છે. અને એવી પણ સંભાવના વ્યકત થઈ રહી છે કે જો ચક્રવાતી તોફાન વધુ મજબૂત બનશે તો પવનની ગતિ પ્રતિ કલાક 90 થી 100 કિમી પ્રતિ કલાક થઈ શકે છે.